ΔΙΕΥΘΥΝΣΗ ΠΛΗΡΟΦΟΡΙΚΗΣ

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**Αριθμός 2/2017**

**(Περίληψη)**

# ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

Η Τράπεζα της Ελλάδος (εφεξής «η Τράπεζα») προκηρύσσει Ανοικτό Διαγωνισμό για την προμήθεια εξοπλισμού (υλικού και λογισμικού) και υπηρεσιών υλοποίησης, συντήρησης και υποστήριξης, που αφορούν στην ανανέωση του δικτυακού εξοπλισμού του περιφερειακού Δικτύου (Υποκαταστήματα – Θυρίδες – Πρακτορεία) της Τράπεζας.

# ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής στον παρόντα διαγωνισμό έχουν φυσικά και νομικά πρόσωπα καθώς και Ενώσεις Προμηθευτών που υποβάλλουν κοινή προσφορά.

Οι ενδιαφερόμενοι μπορούν να παραλαμβάνουν το **πλήρες** τεύχος της παρούσας Προκήρυξης από το Τμήμα Διαγωνισμών & Συμβάσεων της Διεύθυνσης Τεχνικής & Διοικητικής Υποστήριξης, οδός Ελ. Βενιζέλου (Πανεπιστημίου) 21, 1ος όροφος, γραφείο 101-102 (αρμόδιοι: κα Καββαδά, τηλ. 210 3202282 και κα Μαυρίκου, τηλ. 210 3203472).

Για την παραλαβή του πλήρους τεύχους της Προκήρυξης απαιτείται η προσκόμιση των εξής εγγράφων:

* Σχετική εξουσιοδότηση του νομίμου εκπροσώπου της επιχείρησης προς το άτομο που πρόκειται να παραλάβει το τεύχος της παρούσας Προκήρυξης. Στο ίδιο έγγραφο αναγράφονται τα στοιχεία επικοινωνίας του ενδιαφερόμενου (επωνυμία επιχείρησης, διεύθυνση, τηλέφωνα, email κ.λπ.) και
* Υπεύθυνη Δήλωση Εμπιστευτικότητας, σύμφωνα με το συνημμένο υπόδειγμα, που υπογράφεται από τον νόμιμο εκπρόσωπο της επιχείρησης, θεωρημένη κατάλληλα για το γνήσιο της υπογραφής.
1. **ΣΤΟΙΧΕΙΑ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΑΠΟΔΕΚΤΗΣ | ΛΗΞΗ ΠΡΟΘΕΣΜΙΑΣ ΥΠΟΒΟΛΗΣ ΠΡΟΣΦΟΡΩΝ |
| ΤΡΑΠΕΖΑ ΤΗΣ ΕΛΛΑΔΟΣΔΙΕΥΘΥΝΣΗ ΤΕΧΝΙΚΗΣ & ΔΙΟΙΚΗΤΙΚΗΣ ΥΠΟΣΤΗΡΙΞΗΣΤΜΗΜΑ ΔΙΑΓΩΝΙΣΜΩΝ & ΣΥΜΒΑΣΕΩΝΥπηρεσία Συμβάσεων ΠαγίωνΕλ. Βενιζέλου 21, Αθήνα1ος όροφος, Γραφ. 101-102 | ΗΜΕΡΟΜΗΝΙΑ | ΗΜΕΡΑ | ΩΡΑ |
| **20.04.2017** | **Πέμπτη** | **12:00** |

Αθήνα, 17 Μαρτίου 2017

Ελένη Μαυροειδή

 Διευθύντρια

# ΥΠΕΥΘΥΝΗ ΔΗΛΩΣΗ ΕΜΠΙΣΤΕΥΤΙΚΟΤΗΤΑΣ

**Προς την ΤΡΑΠΕΖΑ ΤΗΣ ΕΛΛΑΔΟΣ**

Ο – Η (*όνομα*) ………………………………………….. (*επώνυμο*) …………………………........…………..………….…………

Όνομα και επώνυμο πατρός: ………………..………………………………………………………………………………….…..…

Τόπος κατοικίας:.………………………………….……......… Οδός:……………..……………….……… αριθ.:….… Τ.Κ:….….…

Αριθ. Δελτίου Ταυτότητας …………….………… Ημερ.έκδοσης ………….…… Αρχή έκδοσης ………………..………………

Ενεργών ως νόμιμος εκπρόσωπος της επιχείρησης με την επωνυμία……………………………………………………………

……………………………………………………………………… που έχει την έδρα της στ…... …………………………………

…………………………………………………………………………….. (*πόλη, οδός, αριθμός, Τ.Κ.*), η οποία θα παραλάβει, με εξουσιοδοτημένο ειδικά για τον σκοπό αυτόν άτομο, το πλήρες τεύχος της Προκήρυξης με αριθμό 2/2017 του ανοικτού διαγωνισμού της Τράπεζας της Ελλάδος με αντικείμενο την «Ανανέωση (αντικατάσταση) του δικτυακού εξοπλισμού του Περιφερειακού Δικτύου (Υποκαταστήματα – Θυρίδες - Πρακτορεία) της Τράπεζας», **δηλώνω υπεύθυνα** και γνωρίζοντας τις συνέπειες των νόμων περί ψευδούς δήλωσης, αλλά και περί των δεσμεύσεων για την τήρηση απόλυτης εχεμύθειας όσον αφορά στο χειρισμό απόρρητων/εμπιστευτικών πληροφοριών που έχουν περιέλθει ή θα περιέλθουν σε γνώση μου κατά τη διάρκεια της διαδικασίας του ως άνω διαγωνισμού, ότι ενημερώθηκα πλήρως και ενημέρωσα αναλόγως και με υπογραφή σχετικής δήλωσης εμπιστευτικότητας κάθε φυσικό ή νομικό πρόσωπο που θα λάβει γνώση του κειμένου του ανωτέρω τεύχους Προκήρυξης ανοικτού διαγωνισμού (απασχολούμενο προσωπικό της εταιρείας που εκπροσωπώ ή/και συνεργάτες μου κ.λπ.), για τους κανόνες ασφαλείας και **αναλαμβάνω την** **υποχρέωση,** με τη δήλωσή μου αυτή, να κρατήσω μυστική κάθε πληροφορία που έχει ή πρόκειται να περιέλθει στη γνώση μου κατά τη διάρκεια της διαδικασίας του ως άνω διαγωνισμού και να μην αποκαλύπτω τις πληροφορίες αυτές.

Σε περίπτωση κατά την οποία δεν τηρηθούν οι ως άνω υποχρεώσεις, η επιχείρησή μας και εγώ προσωπικά αποδεχόμαστε τις ευθύνες καθώς και τις συνέπειες που απορρέουν από την ελληνική νομοθεσία όσον αφορά στις ψευδείς δηλώσεις και τη μη χρηστή διαχείριση των απόρρητων/εμπιστευτικών πληροφοριών που περιήλθαν ή θα περιέλθουν σε γνώση μας.

|  |  |
| --- | --- |
| ……………………..………………..(τόπος – ημερομηνία) | Θεώρηση του νομίμου και του γνησίου της υπογραφής |
| … Δηλ………………………………….…………..……..(υπογραφή, ονοματεπώνυμοκαι ιδιότητα στην επιχείρηση) |